39. schôdza NR SR - 9.deň - B. popoludní
Dátum: 2025-09-23
Poslanec: Karas, Daniel (SMER - SD)
Druh vystúpenia: Vystúpenie v rozprave

Ďakujem pekne za slovo. Vážený pán predseda, vážené kolegyne, vážení kolegovia, dovoľte mi, aby som sa v krátkosti vyjadril aj ja k návrhu zákona, ktorým sa menia a dopĺňajú viaceré právne predpisy v súvislosti s konsolidáciou verejných financií. Pred nami už máme tretí konsolidačný balík, ktorého hlavným cieľom je postupne stabilizovať hospodárenie štátu a znižovať riziká, ktoré vyplývajú z nezodpovedného a neefektívneho nakladania s verejnými zdrojmi v rokoch 2020 až v rokoch 2023. Slovensko bolo v týchto rokoch privedené na pokraj katastrofy. Potvrdila to aj Európska únia, ktorá označila naše verejné financie za najhoršie v celej Európskej únii... ===== Ktoré vyplývajú z nezodpovedného a neefektívneho nakladania s verejnými zdrojmi v rokoch 2020 až v rokoch 2023. Slovensko bolo v týchto rokoch privedené na pokraj katastrofy. Potvrdila to aj Európska únia, ktorá označila naše verejné financie za najhoršie v celej Európskej únii. Chcem preto zdôrazniť niekoľko faktov. V roku 2019 sme odovzdali Slovensko v dobrej kondícií. Deficit verejných financií bol na úrovni 1,2 % HDP. Verejný dlh na úrovni 48 % HDP, teda hlboko pod sankčnými pásmami ústavného zákona. V rokoch 2023 už deficit dosahoval 6,5 % HDP, čo predstavovalo osem a pol miliardy euro. Tento stav bol z dedený po vládach, prechádzajúce vlády Matoviča, Hegera a Ódora. Nehospodárne rozhodnutia týchto vlád spustili neudržateľný rast zadlžovania, ktorý by bez prijatia opatrení viedol k tomu, že do roku 2027 by verejný dlh prekročil 71 % HDP a presiahol sumu 110 miliárd euro. Ukazovateľ dlhodobej udržateľnosti, ktorý sleduje aj Rada pre rozpočtovú zodpovednosť, sa v roku 23, pardon, 2023 dostal na najhoršiu úroveň od roku 2011. Dnes je našou úlohou tento stav zvrátiť. Konsolidačné opatrenia už prinášajú prvé výsledky. Ukazovateľ dlhodobej udržateľnosti sa po prijatí krokov v roku 2024 zlepšila najlepšiu úroveň od roku 2018 a dostal sa späť do strednodobého pásma. Ako poslanec chcem jasne povedať, že konsolidácia nie je našim dielom ani dielom SMER-u slovenskej sociálnej demokracie, ale našou povinnosťou je to, je tento účet, ktorý musíme vyrovnať po iných, aby Slovensko neupadlo ešte do väčšej krízy. Zároveň budem trvať na tom, aby konsolidácia sa nedotkla bežných ľudí. To znamená, že nebudem rušiť trináste dôchodky, nebudeme rušiť obedy zadarmo, nebudeme rušiť vlaky zadarmo, nebudeme rušiť pomoc s cenami energiami pre domácnosti, nebudeme siahať na zníženú DPH na základné potraviny a lieky. Vážené kolegyne, vážení kolegovia, dovoľte mi preto zopakovať, súčasná vláda Roberta Fica, konsolidáciu nespôsobila, ale má povinnosť napraviť škody, ktoré spôsobili vlády v roku 2020 až 2023. Robíme to preto, aby sme ochránili ekonomiku, a tým aj občanov Slovenskej republiky. Ďakujem zatiaľ, a teraz by som prešiel k druhej časti, kde by som predniesol pozmeňujúci návrh. Na začiatku by som pár vetami povedal o čom je ten návrh a čoho sa týka. Postupne by som prečítal odôvodnenie a na zá, na konci by som prečítal komplet celé, celý pozmeňujúci návrh. Vážený pán predseda, vážené kolegyne, vážení kolegovia, teraz by som si dovolil prečítať odôvodnenie pozmeňujúceho návrhu, ktorého autormi sú poslanci Marián Saloň a Daniel Karas. Tento návrh vznikol aj na základe iniciatívy ministra financií Ladislava Kamenického, a dotýka sa predovšetkým otázky ponechania rusínskych Vianoc a sviatku Troch kráľov, teda 6. januára ako dňa pracovného pokoja a jeho nahradenia sviatkom 15. septembra, ktorý bude naďalej sviatkom, ale zároveň bude pracovným dňom, ale len pre rok 2026. Cieľom tohto pozmeňujúceho návrhu je zosúladiť legislatívu so spoločenskou realitou, rešpektovať kultúrne a kresťanské tradície, a zároveň zohľadniť pripomienky občanov, ktorí sa hlásia k rusínskej národnostnej menšine. Prijatím tohto návrhu dávame jasný signál, že si vážime rozmanitosť a kultúrne dedičstvo všetkých národnostných skupín žijúcich na Slovensku a kresťanskú tradíciu. Ďakujem pekne. Dovolím si prečítať teraz odôvodnenie. Navrhovaná zmena nemení počet sviatkov, ktoré dočasne nebudú dňami pracovného pokoja, ale nahrádza 6. január, ktorý zostane dňom pracovného pokoja, dňom 15. september, ktorý zostáva sviatkom alebo v roku 2026 nebu dňom pracovného pokoja. A teraz samostatný pozmeňujúci návrh poslancov Národnej rady Slovensko. Poprosím si zastaviť čas, pán predsedajúci. Gašpar, Tibor, podpredseda NR SR Začínate čítať, hej, pozmeňujúci návrh. Poprosím, zastaviť čas. Nech sa páči. Karas, Daniel, poslanec NR SR Áno. Pozmeňujúci návrh poslancov Národnej rady Slovenskej republiky Mariána Saloňa a Daniela Karasa k vládnemu návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií (tlač 1005). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám pozmeňujúci návrh k vládnemu návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií (tlač 1005). Vo vládnom návrhu zákona navrhujem nasledovné zmeny. Za prvé, v čl. III. body 1 a 3. V čl. III. V bodoch 1 a 3 sa slová písm. a) nahrádzajú slovami písm. e) Ďakujem veľmi pekne, skončil som.